Sappho
Vide etiam paginam discretivam: Sappho (discretiva). Sappho Res apud Vicidata repertae: Nativitas: 7. saeculum a.C.n.; Lesbos Obitus: 570 a.C.n.; Leucas Patria: Mytilene Familia Coniunx: unknown value Sapphō (-ūs, f.; Attice Σαπφώ [sapːʰɔː]; Aeolice Ψάπφω [psapːʰɔː]), Lesbi nata circa annos 630 a.C.n. ad 612 a.C.n., fuit poetria lyrica Graeca, conditrix et caput scholae poeticae nomine thiasus. Antiquitus laus eius magna fuit et una novem poetarum lyricorum, sed hodie vero pauca carmina eius exstant. Mortua est circa 570 a.C.n., postquam, uti fertur, spreta a quodam Phaone se de Leucadis insulae litore praecipitavit. Quamquam carmina Sapphus temporibus antiquis admirationi fuerunt, maxima eorum pars nunc perdita est, reliqua misere mutilata tantum ad nostram aetatem delata sunt. Nihilominus Sappho laude sua non caret.